b'\n_START_ARTICLE_\nBagepulver\n_START_PARAGRAPH_\nBagepulver er et h\xc3\xa6vemiddel, der benyttes i bagv\xc3\xa6rk. Bagepulver best\xc3\xa5r af natron (natriumhydrogenkarbonat, NaHCO\xe2\x82\x83), en syre og noget stivelse. Stivelsen kan f.eks. v\xc3\xa6re af majs eller kartofler, og er tilsat for at holde bagepulveret t\xc3\xb8rt. N\xc3\xa5r bagepulveret kommer i forbindelse med vand reagerer syren med natriumhydrogenkarbonat og der dannes kuldioxid (CO\xe2\x82\x82), som fanges i dejen og danner lufthuller._NEWLINE_Bagepulver virker hurtigere og mere effektivt end natron, fordi det indeholder syre. Man kan se forskellen ved at tils\xc3\xa6tte en skefuld bagepulver og en skefuld natron til hvert sit glas vand; i samme \xc3\xb8jeblik pulveret tils\xc3\xa6ttes bruser vandet med bagepulver kraftigt. Dette skyldes frigivelsen af CO\xe2\x82\x82. I vandet med natron sker denne frigivelse meget langsommere._NEWLINE_N\xc3\xa5r man bager med bagepulver produceres der, i mods\xc3\xa6tning til med natron, ikke soda._NEWLINE_Det engelske ord for natron er baking soda, men det fejlovers\xc3\xa6ttes ofte til bagepulver (baking powder).'